Majalisar Dokokin Jamus Ta Kai Ziyara Nijar Domin Tattaunawa Kan Harkokin Tsaro – Muryar Arewa
By Fatima Haruna Bello on August 24, 2017 No Comment
Mahimmancin kasar Nijar a yankin Sahel bisa harkokin tsaro ya sa Majalisar Dokokin kasar Jamus kai ziyarar tattunawa da ‘yan majalisar Nijar din.
Kasar Nijar na yankin da masana harkokin tsaro suka bayyana na da mahimmanci wajen daukan matakan karya lagon kungiyoyin ta’addancin da suke cikin kasashen yankin Sahel.
Onarebul Hamma Asan shugaban kwamitin majalisar dokokin dake kula da harkokin tsaro yace ba Nijar ko kasashen Sahel ne kawai ba ke fama da tsaro da ayyukan ta’addanci. Yana mai cewa harkokin tsaro sun shafi duka al’ummar duniya. Kowa na jin abubuwan dake faruwa a kasashen Spain, Faransa da duk kasar da ‘yan ta’adda suka kunno kai.
Onarebul Hamma yace yanzu lokaci ya yi da duk kasashe, kama daga Afirka zuwa Turai, zasu hada kawunansu su yaki wannan bala’i tare domin a fita daga ta’addanci.
Samun labarai akan halin da sojojin Jamus ke ciki a bakin daga na cikin dalilan da tawagar ta Jamus ke ziyartar Nijar, musamman majalisa. Akwai sojojin Jamus da kayan aiki irin na zamani suna aiki kafada da kafada da sojojin Nijar a Agadez. Burin kasashen biyu dangane da kokarin murkushe ta’addanci ya zo daya.
Agadez, Nijar, Onarebul Hamma, Sahel, Spain
Majalisar Dokokin Jamus Ta Kai Ziyara Nijar Domin Tattaunawa Kan Harkokin Tsaro added by Fatima Haruna Bello on August 24, 2017
Niger: Hana Kwararar Bakin Haure Ya Haifar Da Talauci